קאריס לוורט

קאריס קולמן לוורט (באנגלית: Caris Coleman LeVert; נולד ב-25 באוגוסט 1994) הוא כדורסלן אמריקאי המשחק בקבוצת דטרויט פיסטונס מליגת ה-NBA, בעמדות הקלע והסמול פורוורד.

קריירת תיכונים ומכללות
לוורט נולד בעיר קולומבוס שבאוהיו, וגדל בפיקרינגטון הסמוכה. בשנתו האחרונה כתלמיד בתיכון "פיקרינגטון סנטרל", הוביל את נבחרת הכדורסל שלה למאזן ניצחונות חיובי 26–2, ולזכייה באליפות התיכונים של מדינת אוהיו.

לקראת לימודיו האקדמיים הודיע לוורט כי בחר ללמוד באוניברסיטת אוהיו, אך מאוחר יותר שינה את דעתו ובחר ללמוד באוניברסיטת מישיגן לאחר שהצטרפו אליה ה המבטיחים גלן רובינסון, ניק סטאוסקאס ומיץ' מקגרי. בעונתו הראשונה במישיגן קלע לוורט ממוצע של 2.3 נקודות ב-10.7 דקות למשחק בלבד, וקבוצתו העפילה עד גמר טורניר אליפות המכללות בו הפסידה לאוניברסיטת לואיוויל בתוצאה 76–82.

בעונה העוקבת עזבו את מישיגן שחקניה המובילים טריי ברק וטים הארדווי, ואת הקבוצה הובילו לוורט, רובינסון וסטאוסקאס למעמד רבע הגמר ("Elite Eight") בטורניר אליפות המכללות. לוורט עצמו נבחר באותה עונה לחמישייה השנייה של העונה במחוז ה-Big Ten, לאחר שקלע 12.9 נקודות בממוצע למשחק. בשתי עונותיו האחרונות במישיגן המשיך לוורט להציג יכולת טובה עם כ-15.6 נקודות למשחק, אך הוא נעדר ממשחקים רבים בשל פציעות שונות בכף רגלו השמאלית, בה נותח שלוש פעמים.

קריירה מקצועית
ברוקלין נטס
לוורט נלקח בבחירה ה-20 של דראפט 2016 על ידי אינדיאנה פייסרס, ומיד נשלח לברוקלין נטס בתמורה לת'דאוס יאנג. לוורט החמיץ את 20 המשחקים הראשונים של קבוצתו בעת שהחלים מניתוח ברגלו, וב-57 המשחקים בהם השתתף קלע 8.2 נקודות בממוצע למשחק. הנטס סיימו את העונה במקום האחרון במחוז המזרחי, עם מאזן 20–62 (24.4%). בעונתו השנייה ב-NBA שיפר לוורט את תפוקתו ל-12.1 נקודות למשחק, אך ברוקלין המשיכה להיות אחת הקבוצות החלשות בליגה כשרשמה מאזן 28–54 (34.1%).

במשחק הראשון של עונתו השלישית () קבע לוורט שיא קריירה של 27 נקודות במשחק קבוצתו מול דטרויט פיסטונס, וכבר במשחק העוקב שיפר את שיאו האישי כשקלע 28 נקודות בניצחון מול ניו יורק ניקס בתוצאה 107–105. באותו משחק קלע את סל הניצחון מול חברו לקבוצה לשעבר במישיגן, טים הארדוויי, כשנותרה שנייה אחת לסיום המשחק. ב-12 בנובמבר 2018, במשחק ה-14 של העונה, נפצע לוורט ברגלו הימנית בצורה קשה ופונה מהמגרש באמצעות אלונקה ישירות לבית חולים. על אף החששות הכבדים לפגיעה חמורה ברגלו של לוורט, נמצא כי הוא סובל מפריקה בלבד בכף רגלו, וכבר ב-8 בפברואר 2019 חזר לוורט למשחק פעיל לאחר שהחמיץ 42 משחקים. בפלייאוף 2019 הוביל לוורט את קלעי קבוצתו עם 21.0 נקודות בממוצע למשחק, אך הנטס הודחו מול פילדלפיה 76' בסיבוב הראשון (1–4).

באוגוסט 2019 חתם על הארכת חוזה בברוקלין, שתיכנס לתוקף החל מעונת , ל-3 עונות נוספות עבור כ-52.5 מיליון דולר. בעונת  "ניצל" את פציעותיהם של כוכבי הקבוצה קיירי אירווינג (שותף ב-20 משחקים) וקווין דוראנט (לא שיחק כלל), על מנת לקחת חלק משמעותי יותר בהתקפת הקבוצה, והציג יכולת מצוינת עם ממוצעי שיא של 18.7 נקודות ו-4.4 אסיסטים למשחק. ב-3 במרץ 2020 קבע שיא קריירה חדש של 51 נקודות, בניצחון הנטס מול בוסטון סלטיקס.

אינדיאנה פייסרס
בינואר 2021 הועבר לוורט לאינדיאנה פייסרס, כחלק מטרייד מרובע במסגרתו קיבלה ברוקלין את ג'יימס הארדן (מיוסטון).

סטטיסטיקות הקריירה
בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   ברוקלין  57  26  21.7  0.450  0.321  0.720  3.3  1.9  0.9  0.1  8.2   ברוקלין  71  10  26.3  0.435  0.347  0.711  3.7  4.2  1.2  0.3  12.1   ברוקלין  40  25  26.6  0.429  0.312  0.691  3.8  3.9  1.1  0.4  13.7   ברוקלין  45  31  29.6  0.425  0.364  0.711  4.2  4.4  1.2  0.2  18.7   ברוקלין  12  4  27.8  0.435  0.349  0.765  4.3  6.0  1.1  0.5  18.5   אינדיאנה  35  35  32.9  0.443  0.318  0.822  4.6  4.9  1.5  0.7  20.7   אינדיאנה  39  39  31.1  0.447  0.323  0.760  3.8  4.4  0.9  0.5  18.7   קליבלנד  19  10  29.8  0.435  0.313  0.745  3.4  3.9  0.8  0.3  13.6   קליבלנד  74  30  30.2  0.431  0.392  0.722  3.8  3.9  1.0  0.3  12.1 קריירה   392  210  28.1  0.436  0.344  0.735  3.8  3.9  1.1  0.3  14.1

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   ברוקלין  5  2  28.8  0.493  0.462  0.724  4.6  3.0  1.0  0.4  21.0   ברוקלין  4  4  35.0  0.370  0.429  0.720  6.0  9.5  1.3  0.3  20.3   קליבלנד  5  3  34.0  0.429  0.361  0.615  4.6  2.6  0.4  0.2  15.0 קריירה   14  9  32.4  0.431  0.410  0.701  5.0  4.7  0.9  0.3  18.6

קישורים חיצוניים

הערות שוליים

קטגוריה:אמריקאים ילידי אוהיו
קטגוריה:קולומבוס (אוהיו): אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת מישיגן
קטגוריה:בחירות דראפט של אינדיאנה פייסרס
קטגוריה:כדורסלני ברוקלין נטס
קטגוריה:כדורסלני אינדיאנה פייסרס
קטגוריה:אוהיו: כדורסלנים
קטגוריה:אמריקאים שנולדו ב-1994